กฎกระทรวงให้ใช้บังคับผังเมืองรวมเมืองสุพรรณบุรี (ฉบับที่๒)พ.ศ. ๒๕๖๑[๑] อาศัยอำนาจตามความในมาตรา๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง และมาตรา ๒๖/๑ แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง(ฉบับที่ ๔) พ.ศ. ๒๕๕๘ รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกความใน (๕) ของข้อ ๖ แห่งกฎกระทรวงให้ใช้บังคับผังเมืองรวมเมืองสุพรรณบุรี พ.ศ. ๒๕๕๕ และให้ใช้ความต่อไปนี้แทน(๕) ที่ดินในบริเวณหมายเลข ๕.๑ หมายเลข๕.๒ และหมายเลข ๕.๔ ถึงหมายเลข ๕.๓๐ ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรมข้อ ๒ ให้ยกเลิกความในวรรคห้าของข้อ ๗ แห่งกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ และให้ใช้ความต่อไปนี้แทนการใช้ประโยชน์ที่ดินริมทางหลวงแผ่นดินหมายเลข ๓๔๐ สายแยกทางหลวงหมายเลข๙ (บางบัวทอง) - บรรจบทางหลวงหมายเลข๑ (ชัยนาท) ให้มีที่ว่างตามแนวขนานริมเขตทางไม่น้อยกว่า๑๐ เมตรข้อ ๓ ให้ยกเลิกความในวรรคสี่ของข้อ ๘ แห่งกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ และให้ใช้ความต่อไปนี้แทนการใช้ประโยชน์ที่ดินริมทางหลวงแผ่นดินหมายเลข ๓๔๐ สายแยกทางหลวงหมายเลข๙ (บางบัวทอง) - บรรจบทางหลวงหมายเลข๑ (ชัยนาท) ให้มีที่ว่างตามแนวขนานริมเขตทางไม่น้อยกว่า๑๐ เมตรข้อ ๔ ให้ยกเลิกความในวรรคสามของข้อ ๑๐ แห่งกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ และให้ใช้ความต่อไปนี้แทนการใช้ประโยชน์ที่ดินริมทางหลวงแผ่นดินหมายเลข ๓๔๐ สายแยกทางหลวงหมายเลข๙ (บางบัวทอง) - บรรจบทางหลวงหมายเลข๑ (ชัยนาท) ให้มีที่ว่างตามแนวขนานริมเขตทางไม่น้อยกว่า๑๐ เมตรข้อ ๕ ให้ยกเลิกความในวรรคสี่ของข้อ ๑๑ แห่งกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ และให้ใช้ความต่อไปนี้แทนการใช้ประโยชน์ที่ดินริมทางหลวงแผ่นดินหมายเลข ๓๔๐ สายแยกทางหลวงหมายเลข๙ (บางบัวทอง) - บรรจบทางหลวงหมายเลข๑ (ชัยนาท) ให้มีที่ว่างตามแนวขนานริมเขตทางไม่น้อยกว่า๑๐ เมตรข้อ ๖ ให้ยกเลิกบริเวณหมายเลข ๑.๔ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ และให้ใช้บริเวณหมายเลข ๑.๔ ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทนข้อ ๗ ให้ยกเลิกบริเวณหมายเลข ๕.๓ในแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ข้อ ๘ ให้ยกเลิกความในรายการ ๑.๔ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ และให้ใช้ความในรายการ ๑.๔ ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้แทนข้อ ๙ ให้ยกเลิกรายการ ๕.๓ในรายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ให้ไว้ ณ วันที่ ๙ มีนาคม พ.ศ. ๒๕๖๑พลเอก อนุพงษ์ เผ่าจินดารัฐมนตรีว่าการกระทรวงมหาดไทย[เอกสารแนบท้าย]๑.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองสุพรรณบุรี(ฉบับที่ ๒) พ.ศ. ๒๕๖๑๒. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองสุพรรณบุรี(ฉบับที่ ๒) พ.ศ. ๒๕๖๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินตามกฎกระทรวงให้ใช้บังคับผังเมืองรวมเมืองสุพรรณบุรีพ.ศ. ๒๕๕๕ เพื่อเปลี่ยนแปลงการใช้ประโยชน์ที่ดินประเภทชนบทและเกษตรกรรมบางส่วนเป็นที่ดินประเภทที่อยู่อาศัยหนาแน่นน้อยและแก้ไขเพิ่มเติมข้อกำหนดการใช้ประโยชน์ที่ดินในที่ดินประเภทที่อยู่อาศัยหนาแน่นน้อยที่ดินประเภทที่อยู่อาศัยหนาแน่นปานกลาง ที่ดินประเภทอุตสาหกรรมเฉพาะกิจ และที่ดินประเภทชนบทและเกษตรกรรมเพื่อให้เหมาะสมกับสภาพการณ์ปัจจุบันจึงจำเป็นต้องออกกฎกระทรวงนี้ปุณิกา/จัดทำ๒๘ สิงหาคม ๒๕๖๑[๑]ราชกิจจานุเบกษา เล่ม ๑๓๕/ตอนที่๓๕ ก/หน้า ๖/๑๘พฤษภาคม ๒๕๖๑